als_Latn dik_Latn sag_Latn
Skënderbeu do të tentojë sot të hyjë në historinë e ekipeve shqiptare të futbollit, edhe pse është përpara një misioni thuajse të pamundur. Korçarët përballen sonte në orën 20:00 në stadiumin kombëtar “Qemal Stafa”, me ekipin nga Kazakistani, Shahter Karagandi në ndeshjen e kthimit të turit të tretë paraeliminator të Champions League. Kampionët e Shqipërisë do të luftojnë për të përmbysur rezultatin 3 me 0 të një jave më parë. Në ndeshjen e parë, ujqërit e dëborës u shpartalluan nga Shahter, të cilët dominuan gjithë lojën, duke mos u lënë shumë mundësi djemve të Mirel Josës. Edhe pse janë të vetëdijshëm për vështirësinë e kësaj sfide, drejtuesit e klubit juglindor nuk i kanë humbur shpresat. Ata janë shprehur optimistë se mund të arrijnë përmbysjen e madhe para tifozerisë së zjarrtë që pritet të mbushë shkallët e “Qemal Stafës”. Por edhe në rast skualifikimi, Skëndërbeu ka një tjetër mundësi të artë, pasi do të shkonte në fazën e play off-it në Uefa Europa League.
als_Latn